Аляска (паўвостраў)

Аляска — паўвостраў на паўночным захадзе Паўночнай Амерыкі (ЗША, штат Аляска), паміж Брыстольскім залівам Берынгава мора і Ціхім акіянам. Даўжыня каля 700 км, шырыня да 170 км. Найбольшая вышыня 2 507 м (вулкан Веніямінава). Гарысты Алеуцкі хрыбет з дзеючым (Катмай, 2 047 м) і патухлымі вулканамі. Горныя тундры, невялікія ледавікі. Уздоўж паўночна-заходняга ўзбярэжжа нізіны са шматлікімі азёрамі, субарктычныя лугі. Літаратура Аляска // Беларуская энцыклапедыя: У 18 т. Т. 1: А — Аршын / Рэдкал.: Г. П. Пашкоў і інш. — Мн. : БелЭн, 1996. — Т. 1. — 552 с. — 10 000 экз. — ISBN 985-11-0035-8. — ISBN 985-11-0036-6 (т. 1).